На основу чл. 119. и 123. став 10. Закона о основама система образовања и васпитања („Сл. гласник РС“, бр. 88/2017, 27/2018-др.закони, 10/2019, 6/2020, 129/2021 и 92/2023) (у даљем тексту: Закон) и члана 42. статута ТТПШ ''Деспот Ђурађ'' у Смедереву, Школски одбор ТТПШ ''Деспот Ђурађ'' у Смедереву, дана 22.04.2024. године доноси

**ПРАВИЛНИК**

**О САСТАВУ И НАЧИНУ ОБРАЗОВАЊА КОМИСИЈЕ ЗА ИЗБОР ДИРЕКТОРА**

**Члан 1.**

Овим правилником уређује се број чланова, састав и начин образовања Комисије за избор директора у Текстилно – технолошкој и пољопривредној школи ''Деспот Ђурађ'' у Смедереву (у даљем тексту: Комисија), у складу са Законом.

**Члан 2.**

Комисија има 3 сталначлана и 3 заменика члана Комисије.

**Члан 3.**

Уколико је члан Комисије спречен да учествује у поступку избора директора, орган управљања може изабрати заменика.

Обавезног члана Комисије може заменити само лице које припада истом реду као и члан којег замењује.

Заменик члана Комисије има иста права и одговорности као и члан којег замењује.

**Члан 4.**

Члан Комисије не може бити кандидат за директора.

Чланови Комисије не могу истовремено бити чланови и заменици чланова Комисије.

Члан комисије не може бити лице против којег је покренут дисциплински поступак због теже повреде радне обавезе и повреде забране из чл. 110-113. Закона, односно изречена мера за ове повреде.

**Члан 5.**

Комисија спроводи поступак за избор директора, и то:

* обраду конкурсне документације,
* утврђивање испуњеност законом прописаних услова за избор директора,
* обављање интервјуа са кандидатима, и
* прибављање мишљења васпитно-образовног, наставничког већа о пријављеним кандидатима.

Осим утврђивања испуњености услова за избор директора, Комисија цени и доказ о резултату стручно-педагошког надзора у раду кандидата (извештај просветног саветника).

Уколико је кандидат лице које је претходно обављало дужност директора установе, Комисија цени и резултате стручно-педагошког надзора установе и оцену спољашњег вредновања.

Комисија сачињава извештај о спроведеном поступку за избор директора, који садржи достављену документацију кандидата и потребна мишљења и доставља их органу управљања у року од осам дана од дана завршетка поступка.

**Члан 6.**

Чланови Комисије и заменици за свој рад одговарају Школском одбору

Члан Комисије и заменик може бити разрешен дужности уколико поступа супротно одредбама Закона и овог правилника о поступку избора директора, као и уколико је против њега покренут дисциплински поступак због теже повреде радне обавезе и повреде забране из чл. 110-113. Закона, односно изречена мера за ове повреде.

У случају разрешења дужности, орган управљања изабраће заменика, у складу са чланом 3. овог правилника.

**Члан 7.**

Комисију образује Школски одбор одлуком о образовању, односно избору чланова Комисије, у складу са Законом и овим правилником, најкасније у року од 3 дана од дана расписивања конкурса за избор директора.

**Члан 8.**

Одлуком о образовању, односно избору чланова Комисије одређују се чланови Комисије за сваки расписани конкурс за избор директора.

Одлука се доставља сваком од изабраних чланова Комисије и објављује на огласној табли установе.

**Члан 9.**

Измене и допуне овог правилника врше се на исти начин и по поступку као и његово доношење.

**Члан 10.**

Овај правилник ступа на снагу осмог дана од дана објављивања на огласној табли послодавца.

У Смедереву

дана 22.04.2024. године

ПРЕДСЕДНИК ШКОЛСКОГ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Гордана Трајковић